# Britney Spears

### Wikipedia

Tämä artikkeli tai osio kertoo ajankohtaisista tai meneillään olevista tapahtumista.
Tiedot saattavat muuttua nopeasti tapahtumien edetessä.

Britney Spears esiintymässä National Mallissa Washington D.C.:ssä vuonna 2003.

Britney Jean Spears (s. 2. joulukuuta 1981, McComb, Mississippi) on 2000-luvun suosituimpiin nuoriin muusikkoihin lukeutuva yhdysvaltalainen poplaulaja. Spears on tunnettu menestyneistä albumeistaan, suurista hittikappaleistaan ja musiikkivideoistaan.

Spearsin levyjä kerrotaan myydyn maailmanlaajuisesti yli 80 miljoonaa kopiota.

## [muokkaa] Nuoruus

Britney Spears syntyi ja kasvoi baptistiperheessä Kentwoodissa Louisianassa Yhdysvalloissa. Hänen isänsä James Spears työskentelee rakennusurakoitsijana ja hänen äitinsä Lynne Bridges on entinen opettaja. Britneyllä on yksi veli, managerina toimiva Bryan (s. 1977) ja yksi sisko, laulajana ja näyttelijänä uraa luova Jamie-Lynn (s. 1991).

Lapsena Britney harrasti tanssia ja voimistelua ja lauloi kuorossa. Spearsin ensimmäiset julkiset esiintymiset tapahtuivat vuosina 1993 ja 1994 Yhdysvaltain Disney-kanavan New Mickey Mouse Club -lastenohjelmassa. Samaan aikaan show'ssa esiintyivät myös nykyiset poplaulajat Justin Timberlake, Joshua Chasez (myöhemmin N'SYNC:in jäsen) ja Christina Aguilera sekä näyttelijät Ryan Gosling ja Keri Russell.

## [muokkaa] Musiikkiura

Pari vuotta Mickey Mouse Clubin päättymisen jälkeen Britney nauhoitti oman demonsa saaden levytyssopimuksen Jive Recordsilta. Hänen debyyttialbuminsa ...Baby One More Time ilmestyi 1999 ja se sai vuonna 2000 kaksi Grammy-ehdokkuutta. Albumi rikkoi kaksi ennätystä Yhdysvalloissa: Spearsista tuli nuorin artisti, joka debytoi Billboardin Hot 100 -albumilistan kärjessä ja nuorin, jolla on ollut samanaikaisesti ykköstila sekä Billboardin albumi- että singlelistalla. Albumia myytiin mahtavat 25 miljoonaa kopiota maailmanlaajuisesti ja se pääsi neljätoistakertaisella platinallaan maailman kaikkien aikojen 50 myydyimmän levyn joukkoon. Albumin menestyessä Spears aloitti ensimmäisen kiertueensa, ...Baby One More Time Tourin. Seuraavana vuonna hän sai neljä Billboard-palkintoa.

2001 Spears teki 7-8 miljoonan dollarin sopimukset virvoitusjuomajätti Pepsin kanssa. Spears julkaisi myös toisen kirjansa, romaanin A Mother's Gift, jonka hän kirjoitti yhdessä äitinsä kanssa. Pian romaanin ilmestymisen jälkeen laulaja suututti eläinsuojelujärjestö PETAn käyttämällä eläviä pyton-käärmeitä esityksessään. Myöhemmin samana vuonna Spearsin ihailijat säikähtivät, kun maailmalle levisi valheellinen huhu, jonka mukaan laulaja olisi kuollut auto-onnettomuudessa.

Marraskuussa 2002 Spears julkaisi kolmannen albuminsa Britneyn, joka debytoi listaykkösenä Yhdysvalloissa ja Kanadassa. Albumin suosio teki Spearsista ainoan naisartistin, jonka kaikki kolme ensimmäistä albumia ovat debytoineet ykkösenä Yhdysvalloissa. Albumia myytiin maassa yli 4 miljoonaa kopiota, vaikka albumin ainut hittisingle maassa oli I'm a Slave 4 U. Britney-albumia myytiin maailmalla 15 miljoonaa kopiota.

Britney Spears näytteli pääosaa elokuvassa Crossroads vuonna 2002. Elokuva menestyi kohtuullisesti, mutta kriitikot eivät arvostaneet Spearsin suoritusta. Elokuvassa Britney Spears tulkitsi idoliaan Madonnaa tämän hitillä Open Your Heart. Saman vuoden maaliskuussa Britneyn ja Justin Timberlaken nelivuotinen suhde päättyi.

Vuonna 2003 talouslehti Forbes nimesi Spearsin maailman vaikutusvaltaisemmaksi julkisuuden henkilöksi. Britney teki paluun musiikkimaailmaan elokuussa 2003 ja suuteli MTV:n VMA-gaalassa Madonnaa aiheuttaen jättimäisen kohun. Myöhemmin Spears paljasti kohusuudelman olleen Madonnan ajatus.

Spearsin neljäs albumi In the Zone ilmestyi marraskuussa 2003. Albumi erosi Spearsin aiemmasta tuotannosta enemmän R&B-vaikutteisella otteella. Albumi debytoi jälleen ykkösenä Yhdysvalloissa myyden 0,6 miljoonaa kappaletta jo ensimmäisellä viikollaan. In the Zonen suurimmaksi hitiksi muodostui Toxic, joka nousi listojen kärkiin ympäri maailmaa. Laulaja voitti kappaleesta "Parhaan tanssikappaleen" Grammy-palkinnon. Albumia In the Zone myytiin kuitenkin "vain" 10 miljoonaa kopiota maailmanlaajuisesti, joka on vähemmän kuin Spearsin aikaisempia levyjä.

2004 käynnistyi The Onyx Hotel Tour, joka tuotti yli 34 miljoonaa dollaria.

## [muokkaa] Yksityiselämä

Spears on usein kiittänyt menestyksestään Madonnaa, joka on myös tutustuttanut hänet Kabbalah Centre -järjestön opettamaan kabbalan uudelleentulkintaan perustuvaan muodikkaaseen elämänfilosofiaan. Sittemmin Spears hylkäsi kabbalan, koska haluaa omien sanojensa mukaan omistaa aikansa mieluummin perheelleen. Madonnan huhutaan suivaantuneen tästä ja jopa vaatineen Spearsia palauttamaan Madonnan hänelle ja Kevin Federlinelle häälahjaksi antaman kalliin kabbala-kirjan. Spears on huhujen mukaan alkanut osoittaa kiinnostusta toiseen Hollywoodissa muodikkaaseen uskontoon, hindulaisuuteen. [1]

Britney Spears on mennyt naimisiin kahdesti, ensin lapsuudenystävänsä Jason Alexanderin kanssa Las Vegasissa 2004. Liitto mitätöitiin sen kestettyä vain 55 tuntia. 18. syyskuuta 2004 Spears nai Kevin Federlinen, joka on toiminut taustatanssijana muun muassa Spearsille ja Justin Timberlakelle. Pari oli mennyt kihloihin heinäkuussa. Häät pidettiin Kaliforniassa ja niihin osallistuivat vain läheisimmät sukulaiset ja ystävät. Federlinella on entisen tyttöystävänsä, näyttelijä Shar Jacksonin kanssa kaksi lasta.

Huhtikuussa 2005 Spears ilmoitti kotisivuillaan olevansa raskaana. Raskaus käynnisti tiedotusvälineissä uumoiluja uran loppumisesta, mutta toistaiseksi jatkamista pidetään selvänä. Spears julkaisi raskausaikaa ylistävän kappaleen Someday (I Will Understand). Spears sai 14. syyskuuta 2005 poikavauvan. Keisarinleikkauksella syntyneen pojan nimeksi tuli Sean Preston.

Toukokuussa 2006 Spears ilmoitti olevansa taas raskaana. Jayden James Federline -niminen poika syntyi 12. syyskuuta 2006 Los Angelesissa. Pojan nimen uskottiin aluksi olevan Sutton Pierce. Spears ilmoitti 7. marraskuuta 2006 eroavansa miehestään Kevin Federlinestä ja hakevansa lastensa huoltajuutta.[1]

## [muokkaa] Diskografia

### [muokkaa] Albumit

- ...Baby One More Time (1999 - US #1, UK #1)
- Oops!... I Did It Again (2000 - US #1, UK #2)
- Britney (2001 - US #1, UK #4)
- In the Zone (2003 - US #1, UK #13)
- Greatest Hits: My Prerogative (2004 - US #4, UK #2)
- B in the Mix: The Remixes (2005 - US #134, UK #98)

## [muokkaa] Elokuvat

- 2002 Crossroads Lucy Wagner
- 1999 Longshot Flight Attendant
- On myös laulanut soundtrackin elokuvaan Austin Powers ja kultamuna.

### [muokkaa] Singlet

Albumilta ...Baby One More Time:

- ...Baby One More Time (1998/1999 - US #1, UK #1)
- Sometimes (1999 - US #21, UK #3)
- (You Drive Me) Crazy (1999 - US #10, UK #5)
- Born to Make You Happy (1999 - UK #1)
- From the Bottom of My Broken Heart (2000 - US #14)

Albumilta Oops!... I Did It Again:

- Oops!... I Did It Again (2000 - US #9, UK #1)
- Lucky (2000 - US #23, UK #5)
- Stronger (2000 - US #11, UK #7)
- Don't Let Me Be the Last to Know (2001 - US #112, UK #12)

Albumilta Britney:

- I'm a Slave 4 U (2001 - US #27, UK #4)
- Overprotected (2002 - US #86, UK #4)
- I'm Not a Girl, Not Yet a Woman (2002 - US #102, UK #2)
- I Love Rock 'N Roll (2002 - UK #13)
- Anticipating (2002, vain Ranskassa, Aasiassa ja Etelä-Amerikassa)
- Boys (The Co-Ed Remix) (2002, US #109, UK #7)

Albumilta In the Zone:

- Me Against The Music (Madonnan kanssa 2003 - US #35, UK #2)
- Toxic (2004 - US #9, UK #1)
- Everytime (2004 - US #15, UK #1)
- Outrageous (2004 - US #79)

Albumilta The Greatest Hits: My Prerogative:

- My Prerogative (2004 - US #101, UK #3)
- Do Something (2004 - US #100, UK #6)

Muut singlet

- Someday (I Will Understand) (EP:ltä Britney and Kevin: Chaotic 2005)
- Chaotic (EP:ltä Britney and Kevin: Chaotic 2005)
- And Then We Kiss (promosingle remixalbumilta B in the Mix, The Remixes 2006)

## [muokkaa] DVD:t

- Time Out with Britney Spears (1999)
- Live and More! (2001)
- Britney: The Videos (2001)
- Live from Las Vegas (2002)
- In the Zone (2004)
- Greatest Hits: My Prerogative (2005)
- Britney and Kevin: Chaotic (2005)

## [muokkaa] Triviaa

- Britneyn äidillä on englantilaisperäiset juuret.
- Britney Spears valittiin Blackwellin listalla vuoden 2005 huonoimmin pukeutuvaksi tähdeksi.
- Britney Spearsin sisko Jamie-Lynn Spears on esiintynyt Nickelodeon-kanavan ohjelmissa "All That" ja "Zoey 101". Britney kirjoitti jälkimmäisen ohjelman tunnuskappaleen, jonka Jamie Lynn lauloi. Spearsin veli Bryan on yksi hänen managereistaan.
- Spearsin vanhemmat ovat eronneet.
- Ennen ryhtymistään sooloartistiksi Spears kuului Innocense-nimiseen tyttöbändiin. Yhtye ei saavuttanut menestystä ja Spears lähti siitä ennen ensilevyn ilmestymistä.
- Toukokuussa 2004 Spears hankki hepreankielisen tatuoinnin מהש. Tatuointi tarkoittaa "suojelusta", vaikka Spears uskoi sen tarkoittavan "uutta aikakautta". Spearsin kabbala-kiinnostus tekee tapauksesta mielenkiintoisen, sillä ironisesti tatuointi on juutalaisuudessa tabu.
- Vuonna 2003 Spears kertoi ystävälleen, että hänen japaninkielinen tatuointinsa 奇 tarkoittaa "mysteeristä". Se tarkoittaa "kummallista".
- Spearsin lempivärit ovat vaaleansininen ja vaaleanpunainen.
- Britney on kirjoittanut äitinsä Lynne Spearsin kanssa kirjan nimeltä Syntymämerkki.
- Britney oli naimisissa Kevin Federlinen kanssa ja heidän esikoisensa syntyi vuonna 2005. Toinen poika astui maailmaan vuoden 2006 syyskuussa. Viime aikoina Britney ja Kevin olivat olleet kuuluisia huonoista lastenkasvatuskyvyistään ja he jopa olivat vitsailleet asiasta MTV Music Awardseissa 2006.
- MTV:n vuoden 2003 VMA-gaalan jälkeen Spearsin välit kylmenivät lapsuudenystävä Christina Aguileraan.
- Hänen lempinimiään ovat Brit ja Pinkey.
- Hän on 165 cm pitkä.
- Hänen idoleitaan ovat Madonna ja Mariah Carey.
- Hänellä on sama syntymäpäivä kuin Nelly Furtadolla, Lucy Liulla ja Gianni Versacella.

## [muokkaa] Lähteet

1. ↑ http://www.cnn.com/2006/SHOWBIZ/Music/11/07/britney.divorce/index.html

## [muokkaa] Aiheesta muualla

- Britney Spearsin virallinen sivusto
- Britney Spears Internet Movie Databasessa (IMDb.com)

Haettu osoitteesta http://fi.wikipedia.org../../../b/r/i/Britney_Spears_3573.html

Luokat: Ajankohtaista | Yhdysvaltalaiset laulajat | Yhdysvaltalaiset näyttelijät | Hollywood Walk of Fame

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Català
- Česky
- Dansk
- Deutsch
- Eesti
- English
- Español
- Esperanto
- فارسی
- Français
- Galego
- Hrvatski
- Íslenska
- Italiano
- עברית
- Latina
- Lietuvių
- Magyar
- Македонски
- Nederlands
- 日本語
- Norsk (bokmål)
- Norsk (nynorsk)
- Papiamentu
- Polski
- Português
- Русский
- Shqip
- Simple English
- Slovenščina
- Svenska
- Tiếng Việt
- Türkçe
- ייִדיש
- 中文